

**Referat fra**

**ÅRSMØTET 2019**

Det ble 29.8.2019 avholdt årsmøte i Glomdalsmuseets lokaler i Elverum. Tilstede var 52 personer, 48 medlemmer av foreningen, en student fra Krakow, tidligere apoteker Gunnar Fossaa som er tilknyttet Utstillingskomiteen for Gammeldoktoren og en representant fra Legeforeningens sekretariat. Møtet varte fra kl. 18:00 til kl. 20:00. Etter møtet var alle invitert til årsmøtemiddag.

**Saker**

1. Velkommen

Erik Arnesen ønsket velkommen til Glomdalsmuseet på vegne av Utstillingskomiteen for Gammeldoktoren. Marte Kvittum Tangen ønsket velkommen til årsmøtet som foreningens leder. Medlemmer som var gått bort i løpet av det siste året siste år ble minnet med ett minutts stillhet.

1. Godkjenning av innkalling og dagsorden

Innkalling ble sendt ut den 2.5.2019 på e-post til alle medlemmer. Årsmøtet ble også kunngjort på foreningens hjemmeside. Sakspapirer ble sendt på e-post 8.8.2019.

Vedtak: Årsmøtet godkjente innkallingen og dagsorden

1. Valg av dirigent og referent

Morten Andersen ble valgt til dirigent og ledet møtet herfra.

Jon Iver Fougner ble valgt til referent.

Trude Grønvold og Geir Erik Nilsen ble valgt til protokollunderskrivere

1. Styrets årsmelding september 2018 – august 2019

Lederen gikk igjennom årsmeldingen som er vedlagt innkallingen

Vedtak: Årsmøtet godkjente årsmeldingen fra Hedmark legeforening.

1. Rapport fra foreninger, komiteer og utvalg

Rapportene ble vist på skjerm og det ble knyttet kommentarer til enkelte.

Vedtak: Årsmøtet godkjente rapportene fra foreninger, komiteer og utvalg

1. Innkomne saker

Det var ikke kommet inn saker til dette punktet på dagsorden.

1. Styrets saker til årsmøtebehandling

Fond for Utstillingskomiteen for Gammeldoktoren

Styret foreslår å opprette et fond til Utstillingskomiteen i Gammeldoktoren. Styret foreslår fondets størrelse til kr 300 000,-. Styret foreslår at avtale mellom Hedmark legeforening og Utstillingskomiteen for Gammeldoktoren godkjennes av årsmøtet i Hedmark legeforening 29. august 2019, se vedlegg nr. 1.

Vedtak: Årsmøtet i Hedmark legeforening vedtar opprettelse av et fond pålydende kr 300 000,- for Utstillingskomiteen for Gammeldoktoren jf. fremlagte avtale.

1. Regnskap og revisjon for perioden 1.1. - 31.12.2018

Kasserer presenterte regnskapet for perioden 1.1. - 31.12.2018

Vedtak: Årsmøtet godkjente regnskapet for perioden 1.1. - 31.12.2018

1. Budsjett for 2020

Kasserer presenterte budsjettet for 2020

Vedtak: Årsmøtet vedtok styrets forslag til budsjett for 2020

1. Valg av leder, styre og underkomiteer

Valgkomiteen hadde følgende innstilling til ny leder og årsmøtevalgte representanter:

Leder: Ragnhild Dybvig, ny

Årsmøtevalgt styremedlem: Kristine Gaarder, gjenvalg

Årsmøtevalgt styremedlem: Harald Sanaker, gjenvalg

1. vara: Almina Vilmiene, gjenvalg

2. vara: Hilde Gregussen, ny

Det kom ingen benkeforslag.

Vedtak: Valgkomiteens innstilling til nytt styre ble vedtatt

Fullstendig liste over styrets sammensetning er gjengitt i vedlegg nr. 2.

Styret hadde følgende innstilling til ny Utstillingskomite for Gammeldoktoren:

Erik Arnesen, leder, ikke på valg

Kåre Steinum, ikke på valg

Christen Ringnes, gjenvalg

Kristen Olav Riddervold, gjenvalg

Geir Erik Nilsen, gjenvalg

Vedtak: Styrets innstilling ble vedtatt

Styret hadde følgende innstilling til ny kurskomite:

Audun Nygaard, leder, gjenvalg

Liv Monsbakken, gjenvalg

Åsa Finstad, gjenvalg

Karoline Walberg-Olstad, gjenvalg

Ola Christiansen, gjenvalg

Vedtak: Styrets innstilling ble vedtatt

Styret hadde følgende innstilling til ny valgkomite for Hedmark legeforening:

Leder: Anders Meyer-Nilsen, overlege indremedisinsk avdeling, Elverum, ny

Vibeke Wolkoff, anestesilege Elverum, gjenvalg

Gunnar Heggelund, allmennlege Moelv, gjenvalg

Vedtak: Styrets innstilling ble vedtatt

1. Utdeling av Hedmark legeforenings hederspris

Lederen delte ut prisen til Forskningssenter for aldersrelatert funksjonssvikt og sykdom ved Sykehuset Innlandet. Marit Slaaen, Geir Selbæk, Birger Lillesveen og Sverre Bergh var tilstede som representanter for forskningssenteret og tok imot prisen.

**Vedlegg nr. 1**

**Avtale mellom Hedmark legeforening og Utstillingskomiteen for Gammeldoktoren**

 Jf. vedtekter i Hedmark legeforening § 6 er foreningens organer årsmøtet, styret, valgkomiteen, kurskomiteen og Utstillingskomiteen for Gammeldoktoren.

Jf. vedtekter i Hedmark legeforening § 7 behandler årsmøtet revidert regnskap for Hedmark legeforening (inkludert regnskap for Utstillingskomiteen for Gammeldoktoren), samt budsjett for denne komiteen.

Jf. vedtekter i Hedmark legeforening § 7 er det årsmøtet i Hedmark legeforening som velger representanter til Utstillingskomiteen.

Det foreligger retningslinjer for «Utvalg for Gammeldoktoren» fra 2014, revideres i 2019.

Hedmark legeforening bevilger hvert år støtte til Utstillingskomiteen for Gammeldoktoren

etter søknad og godkjenning på årsmøtet. Denne støtten skal gå til daglig drift av komiteen herunder utgifter til møter i komiteen, reisestøtte for å holde seg oppdatert på det aktuelle museale og medisinskfaglige område, mindre utgifter for å drifte utstillingen samt diverse andre mindre utgifter for komiteen. Utstillingskomiteen bidrar med uvurderlig medisinskfaglig kunnskap til Anno Museum som er eier av selve utstillingen.

Hedmark legeforening avsetter et eget fond øremerket Utstillingskomiteen for Gammeldoktoren. Midler fra dette fondet skal kun brukes til Gammeldoktoren. Det er styret i Hedmark legeforening som bevilger midler fra fondet etter søknad fra Utstillingskomiteen for Gammeldoktoren. Komiteen kan søke styret om midler fra fondet for å investere i større oppgaver, fornyelser og vesentlige oppgraderinger, herunder behov for vesentlige kunnskapsoppdateringer. 

Formålet med fondet er å sikre videre drift, rehabilitering og fornying av Utstillingen. Styret kan også bevilge midler fra fondet til konferanser eller spesielle initiativ fra komiteen. Fondet skal bidra til at Gammeldoktoren holdes aktuell og oppdateres til et format som er i tråd med moderne formidling.

Det foreligger retningslinjer for Utstillingskomiteen for Gammeldoktoren og disse reviderte Retningslinjer for Hedmark legeforenings **Utstillingskomité for Gammeldoktoren** ble

vedtatt av komiteen i møte 23.05.2019, godkjent av styret i Hedmark legeforening 13.06.2019.

**Vedlegg nr. 2**

**Styret 2019 - 2021:**

Leder:

Ragnhild Dybvig

Styremedlem:

Kristine Gaarder

1. vara: Almina Vilmiene

Styremedlem:

Harald Sanaker

2. vara: Hilde Gregussen

Allmennlegeforeningen (Af):

Martin Chapman

vara: Marte Kvittum Tangen

Overlegeforeningen (Of):

Fredrik Eng

vara: Christian Lyng

Leger i samfunnsmedisinsk arbeid (LSA):

Jon Iver Fougner

vara: Jordis Pötzl-Obytz

Praktiserende spesialisters landsforening (PSL):

Frode Berre

vara: Margrethe Kjølseth

Norsk arbeidsmedisinsk forening (Namf):

Mona Kristin Solberg

vara:Camilla Kvalø Smedtorp

Yngre legers forening (Ylf):

ubesatt